Atletiekklub hou pretloop vir Janecke | News24
Atletiekklub hou pretloop vir Janecke
Despatch Atletiekklub hou op die eerskom-ende vakansiedag, 21 Maart, ’n 5km pretloop by Laerskool Sonop op die dorp om te help geld insamel vir Janecke Schuin (10) wat haar regterbeen in ’n fratsongeluk verloor het. Fondse word ingesamel om haar mediese kostes te dek en veral om ’n hardlooplem-prostese vir haar te kry om haar sport te be-oefen. Donasies kan ook inbetaal word in die klub se rekening met verwysing: “Janecke”. Die rekeninginligting is: Despatch Atletiekklub, ABSA, 112 908 1381, takkode 632005.Die atletiekklub is in 2012 gestig met ‘n handjie vol plaaslike atlete. Vanjaar, 5 jaar later, spog dit met ’n ledetal van 80 hardlopers wat elke Saterdag aan plaaslike padwedlope deelneem. Die klub se jaarlikse 10km en 5km padwedloop word in September aangebied in samewerking met Despatch SuperSpar en Klini-care Despatch.Die pretloop vir Janecke begin om 08:00 by die skool. Inskrywings is R20 en daar is medaljes vir die eerste 500 deelnemers wat die roete voltooi. Daar sal ook gelukkige trekkings wees. Navrae: Yvette Jonker 073 507 9042 of Helgard Potgieter 084 606 5601. (-Heilie Combrinck)